Anna Sabine av Slesvig-Holsten-Sønderborg

Anna Sabine av Slesvig-Holsten-Sønderborg (født 7. mars 1593, død 18. juli 1659) var en var en dansk-tysk prinsesse som var hertuginne av Württemberg-Weiltingen fra 1618 til 1635.

Hun var datter av hertug Hans den yngre av Sønderborg i hans annet ekteskap med Agnes Hedwig av Anhalt. Den 24. november 1617 ble hun forlovet med hertug Julius Friedrich av Württemberg-Weiltingen i Sønderborg. Paret fikk i alt 9 barn. Hertugen var en krigsinteressert herre som ga barna sine martialske navn som Sylvius Nimord, Julius Peregrinatus og Sueno Martialis Edenulph.Jensen, Jørgen Steen: Hertug Hans den Yngre, Historisk Samfund for Als og Sundeved, 1971,  s. 29 Etter slaget ved Nördlingen i 1634 flyktet den hertugelige familie til Strassbourg, hvor Julius Friedrich døde året etter.Julius Friedrich i Allgemeine deutsche Biographie. Besøkt 7. mars 2016 Hertuginne Anna Sabine overlevde sin mann med 24 år og døde den 18. juli 1659 i Leonberg.

 Referanser 

Kategori:Huset Slesvig-Holsten-Sønderborg
Kategori:Personer fra Sønderborg
Kategori:Fødsler i 1593
Kategori:Dødsfall i 1659